voirs erve wassende ende alsdan sal meester peter eene
man setten en de wynne oic eene altoet ter halver cost
ende die voirs wynne meester peters deel sculdich sijn
te loeven te levere t stont op des voirs wynne cost
It sal die voirs wynne voer uuyt hebbe inde somer
aert alle jae twee dachmale lants te weten op dyerste jaer
opt calevelt aenden beghijne bosch twee dachmale It op
dande jair opt mervelt inden ghijgenberch twee dachmale
It op tderde jair in die bopdelle te kespoele een dachmale
xxv roeden inden roelenspoel aen die lanchage vivetsevetich
roeden maken tsame oick twee dachmale om dop te
saeyene somer vruchte dat hem gelieve sal als voirs es
It sal de voirs wynne noch hebbe tot zijne verdoene
twee dachmale lants inden braeck aert om d op te sayene
voer sijn beesten pastuere ende niet anders ende oft hij
anders saeyde oft meer daer aff sal hebbe die voirs meest
peter die heelicht It sal die voirs wynne hueschelijck
truncke willege ende popeleere gehoot sijnde sonder
enige eycke esschen kerselere appele oft pereboome ende
opgaende hout behouwelijc dat hij niet en sal moege
truncke aende bijwanc vande groote huyse It sal die
voirs wynne sijne tmijn lanck duerende die cleyn schuere
die woenhuyse en die coestal d bij en die drie scaepstalle
daer tege over tot sijne verdoene en meester peter sal voir
hem behoude die groote schue ende den peertstal mette sulde
daer bove tot sijne verdoene It en sal de voirs wynne
dese pechtinge ende uutgeve niemande anders moege
overgeve int geheele oft in deele sonder oppenbaer ende
pres consent des voirs meester peters It eest dat die
voirs wynne opt voirs hoff metter woenst compt soe sal
de voirs meester peter te meye naestcomen hem leenen
vier sacke herts corens en vier sacke evene en d aff sal
de voirs wynne den voirs meester peter betale twee
sacke hartbcorens en twee sacke evene ano lxxxviii septebr
xii daghe ende dander twee sacke corens en twete sacke
evene sal die wynne betalen ende weder ome geve